cyanic-selkie/wikianc huggingface dataset:
Χίλντα Γκάιρινγκερ
Παραπομπές
Κατηγορία:Αυστριακοί μαθηματικοί Κατηγορία:Μαθηματικοί αναλυτές Κατηγορία:Μαθηματικοί του 20ού αιώνα Κατηγορία:Απόφοιτοι του Πανεπιστημίου της Βιέννης
Περιστατικό CSX 8888
Το περιστατικό CSX 8888, είναι γνωστό επίσης και ως "τρελά οκτάρια" Ήταν ατυχές περιστατικό μίας αμαξοστοιχίας ακυβέρνητου τρένου εμπορευματικής αμαξοστοιχίας CSX Transportation στην πολιτεία του Οχάιο των ΗΠΑ στις 15 Μαΐου 2001. Η ντηζελομηχανή 8888, μία EMD SD40-2, είλκυε ένα τρένο 47 βαγονιών, συμπεριλαμβανομένων μερικών βαγονιών - βυτίων φορτωμένων με επικίνδυνα χημικά, το οποίο έτρεχε ανεξέλεγκτα και χωρίς μηχανοδηγό επί δύο ώρες με ταχύτητα έως 82 χλμ. Σταμάτησε τελικά, όταν ένα άλλο πλήρωμα με μια δεύτερη ατμομηχανή, η οποία συζεύκτηκε από το πίσω μέρος της αμαξοστοιχίας την σταμάτησε.
Η ντηζελομηχανή εξακολουθούσε να λειτουργεί, έχει ανακατασκευαστεί και αναβαθμιστεί σε SD40-3 ως μέρος ενός προγράμματος ανακαίνισης που πραγματοποίησε η CSX, αν και ο αριθμός της είναι τώρα # 4389. Λειτουργούσε προηγουμένως ως Conrail # 6410, που παραδόθηκε στο CSX τον Σεπτέμβριο του 1987.
Χρονοδιάγραμμα
μικρογραφία| Ένας φορητός εκτροχιαστής Στις 15 Μαΐου 2001, ένας μηχανικός ντιζελομηχανής CSX χρησιμοποίησε την 8888 για να μετακινήσει εμπορικά βαγόνια από την σιδηροτροχιά K12 στην D10 για αναχώρηση με άλλο τρένο στο αμαξοστάσιο Στάνλεϊ στο Γουόλμπριτζ (Walbridge) του Οχάιο,  για το Τολέδο. Η αμαξοστοιχία αποτελείτο από 47 εμπορικά βαγόνια απο τα οποία 25 από ήταν κενά, αλλά 22 από ήταν πλήρως φορτωμένα, συμπεριλαμβανομένων δύο οχημάτων δεξαμενών που περιείχαν χιλιάδες γαλόνια ρευστής φαινόλης, τοξικό υλικό που χρησιμοποιείται σε χρώματα, κόλλες και βαφές και είναι επιβλαβές όταν εισπνέεται, καταπίνεται ή έρχεται σε επαφή με το δέρμα.
Ο μηχανικός παρατήρησε έναν μη ευθυγραμμισμένο διακόπτη και κατέληξε στο συμπέρασμα ότι το τρένο του, αν και κινείται αργά, δεν θα μπορούσε να σταματήσει. Αποφάσισε να κατεβεί από το τρένο, να ευθυγραμμίσει σωστά τον διακόπτη και να επιστρέψει στη μηχανή ενόσω αυτή λειτουργούσε.
Πριν φύγει από την καμπίνα, ο μηχανικός ενεργοποίησε το ανεξάρτητο φρένο αέρα της μηχανής Κατά τη διάρκεια της κύριας λειτουργίας, θα είχε επίσης εφαρμόσει το αυτόματο φρένο αέρα, ρυθμίζοντας τα φρένα σε κάθε ένα από τα βαγόνια της αμαξοστοιχίας. Όμως, όπως είναι φυσιολογικό για τις κινήσεις εντός του αμαξοστασίου, τα φρένα αέρα της αμαξοστοιχίας αποσυνδέθηκαν από τη μηχανή, και επομένως δεν ήταν λειτουργικά. Επιπλέον, η εφαρμογή των φρένων της μηχανής απενεργοποίησε τον διακόπτη νεκρού σημείου της αμαξοστοιχίας, ο οποίος διαφορετικά θα είχε εφαρμόσει τα φρένα της αμαξοστοιχίας και θα μειώσει την ισχύ του κινητήρα.
Ο μηχανικός κατέβηκε από την καμπίνα, ευθυγράμμισε τον διακόπτη και στη συνέχεια προσπάθησε να επιστρέψει στην επιταχυνόμενη μηχανή. Ωστόσο, δεν μπόρεσε να το κάνει και σύρθηκε περίπου 80 ft, με μικρές αμυχές και εκδορές. Το τρένο όρμησε έξω από το αμαξοστάσιο και ξεκίνησε το ταξίδι των 105 χλμ. νότια μέσω βορειοδυτικού Οχάιο και χωρίς μηχανοδηγό.
Οι προσπάθειες εκτροχιασμού της αμαξοστοιχίας χρησιμοποιώντας φορητό εκτροχιαστή απέτυχαν, ο φορητός εκτροχιαστής εκτινάχτηκε μακριά από την γραμμή λόγω της δύναμης της αμαξοστοιχίας όταν πέρασε απο πάνω του. Η αστυνομία πυροβόλησε επίσης έναν διακόπτη διακοπής καυσίμου έκτακτης ανάγκης, ο οποίος δεν είχε αποτέλεσμα επειδή το κουμπί πρέπει να πατηθεί για αρκετά δευτερόλεπτα προτού ο κινητήρας σβήσει από έλλειψη τροφοδοσίας. Ένα τρένο εμπορευμάτων, το Q636-15, κατευθύνθηκε για να δέσει την μηχανή. Το πλήρωμα αποσυνδεσε την μηχανή, 8392 (ένα άλλο EMD SD40-2), και περίμενε το τραίνο "δραπέτη" για να περάσει. Η 8392 είχε πλήρωμα δύο ατόμων: Τον Jess Knowlton, μηχανικό με 31 χρόνια υπηρεσίας και τον Terry L. Forson, οδηγό με εμπειρία ενός έτους. Μαζί κυνηγούσαν το τρένο. Μια μηχανή EMD GP40-2, η CSX 6008, προετοιμάστηκε για ζεύξη στο μπροστινό μέρος του "δραπέτη" για να την επιβραδύνει περαιτέρω, εάν είναι απαραίτητο.
Οι Knowlton και Forson συνδέθηκαν επιτυχώς με το πίσω όχημα και επιβράδυναν το τρένο εφαρμόζοντας τα δυναμικά φρένα στην ντιζελομηχανή. Μόλις ο "δραπέτης" επιβραδύνθηκε, ο εκπαιδευτής του CSX Jon Hosfeld οδήγησε παράλληλα με το τρένο, ανέβηκε στο επάνω και έκλεισε τον κινητήρα. Το τρένο σταμάτησε μόλις νοτιοανατολικά του Kenton. Όλα φρένα στην 8888 είχαν καταστραφεί από τη ζέστη κατά τη διάρκεια του ταξιδιού.
Προσπάθειες διατήρησης
Αρκετά μουσεία σιδηροδρόμων είχαν προσπαθήσει να αγοράσουν την 8888, αλλά οι αξιωματούχοι της CSX απάντησαν ότι δεν ένιωθαν ότι η μηχανή ήταν άξια διατήρησης και ότι θα ανακατασκευαστεί ως τμήμα του προγράμματος ανοικοδόμησης SD40-3 στα τέλη του 2014 και στις αρχές του 2015. Η μηχανή λειτουργεί ως CSX SD40-3 4389.
Το περιστατικό ενέπνευσε την ταινία του 2010 Unstoppable (ασταμάτητο).
Εξωτερικοί σύνδεσμοι
Κατηγορία:Οχάιο Κατηγορία:Τρένα Κατηγορία:Σιδηροδρομικές μεταφορές στις Ηνωμένες Πολιτείες Κατηγορία:Σιδηροδρομικά ατυχήματα και δυστυχήματα
Μπακολέτ, Τρινιδάδ και Τομπάγκο
Η Μπακολέτ (Bacolet) είναι μια πόλη στο νησί Τομπάγκο, Τρινιντάντ και Τομπάγκο. Απλώνεται κάτω από το Φορτ Κινγκ Τζωρτζ στον κόλπο Μπαολέτ κοντά στο Σκάρμπορο, την πρωτεύουσα του Τομπάγκο, νοτιοανατολικά της νησιωτικής πρωτεύουσας. Είναι ένα από τα πιο αναπτυγμένα μέρη του Τομπάγκο, όπου ζει η υψηλή κοινωνία του νησιού.
Τουρισμός
Στη Μπακολέτ υπάρχουν πολλά ξενοδοχεία και βίλλες για τους τουρίστες. Ένας προορισμός για τουρίστες είναι το Κλαμπ της Μπακολέτ, που βρίσκεται στον κόλπο της Μπακολέτ. Κατασκευασμένα από την πρώην μοντέλο μόδας Γκλόρια Τζονς- Κναππ, τα πέντε αστέρων εκθέματα, που περιλαμβάνουν ένα μοναδικό παραλιακό μπαρ, το Ασιατικό-Κουβανό εστιατόριο Αβάνα και καλά σχεδιασμένα δωμάτια πο συμπληρώνουν μια τέλεια αποφυγή.
Δραστηριότητες
Υπάρχουν εγκαταστάσεις για πολλές δραστηριότητες που ικανοποιούν τους επισκέπτες, όπως σταθμού για καταδύσεις, γήπεδα γκολφ και τέννις και προκυμαίες για ιστιοπλοΐα και σέρφινγκ. Η πόλη περιλαμβάνει το Στάδιο Ντουάιτ Γιορκ.
Τοποθεσία
Η Μπακολέτ βρίσκεται κεντρικά-νότια του Τομπάγκο. Βρίσκεται βορειοανατολικά των πόλεων Φρέντσιπ, μάουντ Πλέζαντ και Καμπή, νοτιοδυτικά των Λε Κοτώ, Σκάρμπορο, Φράνκλυν και Δε Γουίμ, δυτικά των Μεσοποτάμια, Γκρην Χιλ, Αδελφί, Γκούντγουντ, Πεμπρόκ και Μπελ Γκάρντεν, νοτιοανατολικά των Μπελμόν, Χάιλαντς, Ήστερνφηλντ, Μοριά, Μάουντ Ντιλλόν, Καστάρα και Ίνγκλισμαν και ανατολικά των Ρόξμπορο, Ντελαφόρντ, Σπέισαϊντ και Σαρλότενβιλ.
Παραπομπές
Κατηγορία:Γεωγραφία του Τρινιντάντ και Τομπάγκο
Ευαίνετος
Το όνομά του αναγράφεται σε αργυρά νομίσματα των Συρακουσών (τετράδραχμα και δεκάδραχμα), της Κατάνης και της Καμάρινας. Τα νομίσματα που φιλοτέχνησε ο Ευαίνετος για τις Συρακούσες έφεραν κεφαλή της Αρέθουσας ή της Κόρης, που περιβάλλεται από δελφίνια. Τα νομίσματα της Κατάνης έφεραν δαφνοστεφανωμένο Απόλλωνα και τέθριππο με ηνίοχο την Αθηνά, την οποία στεφανώνει η Νίκη, ενώ της Καμάρινας ποτάμιο θεό με κύματα και ψάρια, καθώς και θεά επάνω σε κύκνο.
Τα νομίσματα του Ευαίνετου διακρίνονται για τη λεπτότητα και ακρίβεια στη χάραξη, καθώς και για τη θαυμάσια τέχνη τους. Από τις σφραγίδες (καλούπια νομισμάτων) με την Αρέθουσα του Ευαίνετου σώθηκαν συνολικά 48, από τις οποίες οι 20 φέρουν το όνομά του, χαραγμένο πάντοτε κάτω από τον λαιμό της Νύμφης. Ο Ευαίνετος είχε φιλοτεχνήσει επίσης τις σφραγίδες για τα χρυσά «εκατοντάλιτρα» νομίσματα, των οποίων η νομισματική αξία ήταν ίση με την αξία των δεκάδραχμων. Στη μία πλευρά τους εικονίζεται και πάλι η Νύμφη Αρέθουσα, ενώ στην άλλη ο Ηρακλής να παλεύει με τον Λέοντα της Νεμέας, σε μία παράσταση που διακρίνεται για την ορμή και τη δύναμή της.
Πηγές
Ευαινετος
Ηλιακή ενέργεια στην Κύπρο
μικρογραφία|Ηλιακό δυναμικό των περιοχών της [[Κύπρος|Κύπρου]] Η ηλιακή ενέργεια στην Κύπρο είναι πιο διαθέσιμη από σχεδόν όλη την υπόλοιπη Ευρώπη. Ο στόχος που έχει θέσει η Κύπρος για την παραγωγή ενέργειας από ηλιακή ενέργεια (συμπεριλαμβανομένων των φωτοβολταϊκών και της συγκεντρωμένης ηλιακής ενέργειας) ανέρχεται στο 7% για το 2020, ένα από τα μεγαλύτερα ποσοστά στην Ευρωπαϊκή Ένωση. Η μόνη χώρα με στόχο μεγαλύτερο της Κύπρου είναι η Ισπανία (8%), ενώ συγκριτικά η Γερμανία έχει στόχο 7%, η Ελλάδα 5%, η Πορτογαλία 4% και η Μάλτα 1%.
Η ηλιακή θέρμανση είναι η χρήση της ηλιακής ενέργειας για σκοπούς θέρμανσης νερού ή του χώρου. Η ηλιακή θέρμανση κατά κεφαλή στη Κύπρο ήταν η υψηλότερη στην ΕΕ το 2010: 611 βατ ανά κάτοικο. Το 2010 η χωρητικότητα ηλιακής ενέργειας ήταν η χαμηλότερη στην ΕΕ, ωστόσο υπάρχει μεγάλο δυναμικό ανέλιξης της ηλιακής ενέργειας στην Κύπρο ως μια από τις σημαντικότερες πηγές ενέργειας.
Παραπομπές
Κατηγορία:Ενέργεια στην Κύπρο
Φρειδερίκος-Φερδινάνδος του Σλέσβιχ-Χόλσταϊν-Σόνντερμπουρκ-Γκλύκσμπουρκ
Ο Φρειδερίκος-Φερδινάνδος, γερμ. Friedrich-Ferdinand (14 Μαΐου 1913 - 31 Μαΐου 1989) από τον Οίκο του Γκλύκσμπουρκ ήταν πρίγκιπας του Σ.Χ.Σ.Γκλύκσμπουρκ.
Βιογραφία
Ήταν ο τρίτος γιος του Αλβέρτου πρίγκιπα του Σ.Χ.Σ.Γκλύκσμπουρκ και της Όρτρουντ, κόρης του Καρόλου κόμη του Ύζενμπουρκ & Μπύντιγκεν.
Οι δύο μεγαλύτεροι αδελφού του απεβίωσαν στον Β΄ Παγκόσμιο Πόλεμο κατά τη μάχη: το 1940 ετών 31 ο πρώτος και το 1941 ετών 30 ο δεύτερος. Ο Φρειδερίκος-Φερδινάνδος υπηρέτησε στη Δύναμη Άμυνας (Wehrmacht) ως αξιωματικός του Γενικού Επιτελείου και προήχθη σε ταγματάρχη το 1945. Τότε τοποθετήθηκε στο Ανατολικό μέτωπο, στο 17η Μοίρα Πάνθηρ, στο 40ο Σύνταγμα Γρεναδιέρων. Διοίκησε το Σύνταγμά του ως την κατάληψη της Γερμανίας στις 8 Μαΐου 1945. Τον Φεβρουάριο είχε τιμηθεί με τον Σιδηρούν Σταυρό του ιππότη και προήχθη σε αντισυνταγματάρχη λίγο μετά.
Ο Φρειδερίκος-Φερδινάνδος έζησε ως το 1989, οπότε απεβίωσε στο Γκλύκσμπουρκ του Σλέσβιχ-Χολστάιν της Γερμανίας, σε ηλικία 76 ετών.
Οικογένεια
Νυμφεύτηκε την Αναστασία, κόρη του Φρειδερίκου-Φραγκίσκου Δ΄ μεγάλου δούκα του Μεκλεμβούργου-Σβερίν και είχε τέκνα  :
Σεισμός στην Αϊτή το 2010
thumb|right|250px|Πληγέντες από τον σεισμό. thumb|right|250px|Ερείπια κτηρίων στο Πορτ-ο-Πρενς.
Τον Ιανουάριο του 2010 ισχυρός σεισμός έπληξε την Αϊτή, προκαλώντας το θάνατο χιλιάδων ανθρώπων και τεράστιες υλικές καταστροφές. Ο σεισμός είχε μέγεθος 7,0 βαθμών της κλίμακας Ρίχτερ, επίκεντρο μόλις 16 χιλιόμετρα από την πρωτεύουσα της χώρας Πορτ-ο-Πρενς και εστιακό βάθος μόλις 10 χιλιόμετρα. Το αποτέλεσμα ήταν να φτάσει επίπεδο έντασης Χ (10) στη 12-βάθμια Κλίμακα Μερκάλι, ήταν δηλαδή «εξαιρετικά καταστροφικός».
Η κύρια σεισμική δόνηση σημειώθηκε στις 16:53:09 τοπική ώρα (21:53:09 UTC) της 12ης Ιανουαρίου 2010. Διήρκεσε ένα λεπτό, ενώ ακολουθήθηκε από αρκετούς μετασεισμούς.
Φρειδερίκος-Φερδινάνδος του Σλέσβιχ-Χόλσταϊν-Σόνντερμπουρκ-Γκλύκσμπουρκ
Αναφορές σε Πηγές
Κατηγορία:Οίκος του Γκλύξμπουργκ
Σεισμός στην Αϊτή το 2010
Ο επίσημος απολογισμός των νεκρών ήταν τουλάχιστον 230.000 άνθρωποι. Σύμφωνα με νέο απολογισμό της κυβέρνησης στο Πορτ-ο-Πρενς, ο σεισμός προκάλεσε το θάνατο 300.000 ανθρώπων, ενώ ο μεγαλύτερος αριθμός που έχει αναφερθεί είναι 316.000 νεκροί.
Οι υλικές καταστροφές από τον σεισμό ήταν εξαιρετικά μεγάλης έκτασης. Ανάμεσα στα δεκάδες κτήρια που κατέρρευσαν, συγκαταλέγονται και το πενταώροφο αρχηγείο των Ηνωμένων Εθνών, τα γραφεία της Παγκόσμιας Τράπεζας, το Προεδρικό Μέγαρο και το Κοινοβούλιο της χώρας.
Παραπομπές
2010
Ολυμπιάδα Νεάπολης (πετοσφαίριση γυναικών)
Η Ολυμπιάδα Νέαπολης (επίσημο όνομα: Ένωσις Νέων Νεαπόλεως Κωνσταντίας «Η Ολυμπιάς» ) είναι κυπριακή πετοσφαιρική ομάδα από τη Νεάπολη, συνοικία του Δήμου Λευκωσίας. Η Ολυμπιάδα ιδρύθηκε το 1951. Μετά την τουρκική εισβολή το 1974, η Νεάπολη είναι υπό τουρκική κατοχή με αποτέλεσμα η Ολυμπιάδα να εδρεύει στους Αγίους Ομολογητές, συνοικία του Δήμου Λευκωσίας.
Έδρα της ομάδας είναι η Κλειστή Αίθουσα Γυμνασίου Ακροπόλεως.
Χρώματα της ομάδας είναι το μαύρο και το άσπρο.
Ιστορία
Η Ολυμπιάδα αποτελεί ιδρυτικό μέλος της Κυπριακής Ομοσπονδίας Πετοσφαίρισης (ΚΟΠΕ). Η γυναικεία ομάδα της Ολυμπιάδας το 1992 κατέκτησε το πρωτάθλημα πετοσφαίρισης γυναικών στην Κύπρο, ενώ υπήρξε τέσσερεις φορές φιναλίστ στο κύπελλο.
Η πετοσφαιρική ομάδα γυναικών της Ολυμπιάδας ιδρύθηκε το 1976. Έχει αναδειχθεί δύο φορές πρωταθλήτρια Κύπρου (1991-92, 2022-23), και μια κυπελλούχος Κύπρου (2022-23),  ενώ συμμετείχε άλλες τέσσερεις φορές στον τελικό του κυπέλλου (1986-87, 1987-88, 1990-91, 2021-22). Έχει κατακτήσει επίσης και 1 Σούπερ Καπ (2022).
Δεκαετία 2000-2009
Την περίοδο 2007-08 κατέκτησε το πρωτάθλημα Β΄ κατηγορίας, κερδίζοντας ταυτόχρονα και την άνοδο στην Α΄ κατηγορία. Επιπρόσθετα, κατέκτησε το κύπελλο Β΄ κατηγορίας κερδίζοντας στον τελικό τον Παφιακό.
Ο πίνακας που ακολουθεί παρουσιάζει την πορεία της Ολυμπιάδας στις διοργανώσεις της ΚΟΠΕ (για όσες περιόδους εντοπίστηκαν στοιχεία).
Δεκαετία 2010-
Μέχρι την περίοδο 2013-14 συμμετείχε στην Α΄ κατηγορία, με πιο πετυχημένη πορεία την περίοδο 2010-11 όπου κατέκτησε την 4η θέση. Την περίοδο 2013-14 τερμάτισε στην τελευταία θέση και υποβιβάστηκε στη Β΄ κατηγορία. Την περίοδο 2014-15 κατέκτησε το πρωτάθλημα και παράλληλα την άνοδο της στην Α΄ κατηγορία. Την ίδια περίοδο κατέκτησε το κύπελλο Β΄ κατηγορίας κερδίζοντας στον τελικό την Αναγέννηση Δερύνειας.
Εξωτερικοί σύνδεσμοι
Κατηγορία:Πετοσφαιρικές ομάδες γυναικών Κύπρου
NGC 468
Ο NGC 468 είναι σπειροειδής γαλαξίας που απέχει περίπου 209 εκατομμύρια έτη φωτός από το ηλιακό σύστημα και βρίσκεται στον αστερισμό Ιχθύων. Τον ανακάλυψε ο αστρονόμος Τζων Χέρσελ στις 22 Νοεμβρίου 1827.
Αναφορές
0468 04780 Κατηγορία:Σπειροειδείς γαλαξίες Κατηγορία:Ιχθύες (αστερισμός)
Αναστασία Γκαρά
Η Αναστασία Γκαρά (Ορεστιάδα, 1984) είναι Ελληνίδα πολιτικός και βουλευτής του ΣΥΡΙΖΑ.
Στις βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με τον ΣΥΡΙΖΑ στην εκλογική περιφέρεια Έβρου.
Παραπομπές
Κατηγορία:Βουλευτές εκλεγμένοι με τον ΣΥΡΙΖΑ
Βραβεία Satellite
Τα Βραβεία Satellite είναι ετήσια βραβεία που απονέμονται από τη Διεθνή Ακαδημία Τύπου. Τα βραβεία ήταν αρχικά γνωστά ως Βραβεία Golden Satellite. Το 2011, οι κατηγορίες των βραβείων Satellite μειώθηκαν από 22 σε 19, εξαιτίας της ένωσης των κατηγοριών δράματος και κωμωδιών σε μία γενική κατηγορία.
Αυγή (αποσαφήνιση)
Το όνομα Αυγή ή Αύγη μπορεί να αναφέρεται:
Διάφορα
Κατηγορία:Αποσαφηνίσεις ελληνικών τοπωνυμίων
Ελληνικές βουλευτικές εκλογές 1958
Οι βουλευτικές εκλογές της 11ης Μαΐου 1958 διεξήχθησαν από την υπηρεσιακή κυβέρνηση του Κωνσταντίνου Γεωργακοπούλου. Πέντε πολιτικοί σχηματισμοί συμμετείχαν (τρία κόμματα και δύο συνασπισμοί). Η δεξιά παράταξη που βρισκόταν στην εξουσία από το Νοέμβριο του 1952, αρχικά ως Ελληνικός Συναγερμός υπό τον στρατάρχη Αλέξανδρο Παπάγο και έπειτα ως ΕΡΕ υπό τον Κωνσταντίνο Καραμανλή κερδίζει ξανά τις εκλογές με ποσοστό 41,16%, σχηματίζοντας αυτοδύναμη κυβέρνηση.
Τη μεγάλη όμως έκπληξη στις εκλογές του 1958 κάνει η ΕΔΑ που καταλαμβάνει τη δεύτερη θέση με ποσοστό 24,42% και, ενισχυόμενη από την δεύτερη κατανομή ψήφων, φτάνει τις 79 έδρες. Είναι η πρώτη φορά στην ελληνική κοινοβουλευτική ιστορία που η Αριστερά γίνεται Αξιωματική Αντιπολίτευση.
Η φιλελεύθερη-βενιζελική παράταξη καταποντίστηκε, λαμβάνοντας ποσοστό 20,67%, πληρώνοντας την παροιμιώδη πλέον ενδοπαραταξιακή διαμάχη Σοφοκλή Βενιζέλου και Γεωργίου Παπανδρέου.
Οι εκλογές έγιναν με νέο εκλογικό νόμο, που είχε ψηφιστεί επί υπηρεσιακής κυβέρνησης και προέβλεπε ενισχυμένη αναλογική. Το εκλογικό σύστημα πριμοδοτούσε με βουλευτικές έδρες τα δύο πρώτα κόμματα εις βάρος των υπολοίπων και σκοπό είχε, πλην της πριμοδότησης του νικητή, τη μείωση της δύναμης της αριστερής ΕΔΑ, η οποία προβλεπόταν να έρθει τρίτη. Στο σύστημα αυτό είχαν συμφωνήσει και τα δύο μεγάλα κόμματα της εποχής, ΕΡΕ και Κόμμα Φιλελευθέρων. Πλην όμως η ΕΔΑ τελικά πήρε τη δεύτερη θέση σε ψήφους και έλαβε λόγω της πριμοδότησης τις περισσότερες έδρες στην ιστορία της. Το Κόμμα των Φιλελευθέρων ήρθε τρίτο και ο αριθμός των εδρών του ελαχιστοποιήθηκε.
Στις 17 Μαΐου 1958, ορκίσθηκε η νέα κυβέρνηση Κ. Καραμανλή.
Δείτε επίσης
Κατηγορία:Ελληνικές βουλευτικές εκλογές
Τμήμα (βοτανική)
Στην βοτανική, το τμήμα (λατ.:sectio) ή τομή είναι δευτερεύουσα ταξινομική βαθμίδα κάτω από το γένος και πάνω από το είδος. Το υπογένος, αν είναι παρόν, είναι υψηλότερη βαθμίδα από το τμήμα, και η βαθμίδα της σειράς, αν είναι παρούσα, είναι κατώτερη βαθμίδα από το τμήμα. Τα τμήματα μπορούν να διαιρεθούν και σε υποτμήματα.
Συνήθως τα τμήματα χρησιμοποιούνται για να βοηθήσουν στην οργάνωση πολύ μεγάλων γενών, τα οποία μπορεί να έχουν εκατοντάδες είδη. Ένας βοτανολόγος ο οποίος θέλει να διαχωρίσει ομάδες ειδών μπορεί να προτιμήσει να δημιουργήσει μια ομάδα στη βαθμίδα του τμήματος ή σειράς για να αποφύγει να δημιουργήσει νέους συνδυασμούς, δηλαδή πολλά νέα διωνυμικά ονόματα για τα είδη που αναφέρονται.
Παραπομπές
Κατηγορία:Βοτανική
Κατάλογος ποδοσφαιρικών σωματείων Ε.Π.Σ. Φωκίδας
Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Φωκίδας.
Περαιτέρω μελέτη
Κατηγορία:Ε.Π.Σ. Φωκίδας
Κουραμαδίτικα Κέρκυρας
Η Κουραμαδίτικα είναι πεδινός οικισμός 72 κατοίκων (απογραφή 2011), σε υψόμετρο 64 μέτρων περίπου, στο κέντρο του νησιού της Κέρκυρας, κοντά στις παραλίες τόσο της ανατολικής όσο και της δυτικής ακτής. Απέχει περίπου 12,5 χλμ από την πόλη της Κέρκυρας. Μαζί με τους οικισμούς Άγιος Ιωάννης (598 κ.), Βασιλικά (278 κ.) και Αγία Τριάδα (192 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.
Γενικά
Στην περιοχή βρίσκονται καλλιέργειες, κυρίως αμπέλια και βοσκοτόπια. Εξάλλου ο οικισμός βρίσκεται στα ανατολικά της κοιλάδας του Ρόπα. Πρόκειται για μια πεδινή έκταση 10.000 στρεμμάτων, την μεγαλύτερη στη Κέρκυρα, με καλλιέργειες και κοπάδια. Παλιά ήταν έλος που αποξηράνθηκε και γι΄ αυτό ο παλιός δήμος με τα γύρω χωριά λεγόταν δήμος Παρελίων.
Πληθυσμιακή εξέλιξη
Για τα έτη από 1981 και 1991 η απογραφή αναφέρεται σε πραγματικό πληθυσμό, ενώ για τα 2001 και 2011 σε μόνιμο.
Διοικητικές μεταβολές
Σήμερα μαζί με τους οικισμούς Βασιλικά (278 κ.), Άγιος Ιωάννης (598 κ.) και Αγία Τριάδα (192 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.
Παραπομπές
Κατηγορία:Χωριά της Κέρκυρας Κατηγορία:Δήμος Κέρκυρας Κατηγορία:Δήμος Κεντρικής Κέρκυρας και Διαποντίων Νήσων
Γουιλφρίδο Βάργας
Ο Γουιλφρίδο Βάργας (Wilfrido Vargas) ισπανική προφορά ΔΦΑ : [wilˈfɾiðo ˈβaɾɣas], είναι δομινικανός τραγουδιστής, γεννημένος στις 24 Απριλίου 1949 στην Αλταμίρα, Πουέρτο Πλάτα, Δομινικανή Δημοκρατία.
Είναι ένας τρομπετίστας και τραγουδιστής.
Δεκαετία του '70
Ξεκίνησε την καριέρα του με το συγκρότημα "Wilfrido Vargas y sus Beduinos (Γουιλφρίδο Βάργας και Βεδουίνοι του) με την καταγραφή το πρώτο του άλμπουμ το 1972.
Δεκαετία του '80
Κατά τη διάρκεια της δεκαετίας του '80 είχε διεθνή εμπορική επιτυχία με τραγούδια όπως: "El Barbarazo", "El Jardinero" ("Ο Κηπουρός"), "La Medicina" ("Το Φάρμακο"), and "El Loco y La Luna" ("Ο Τρελλός και το Φεγγάρι").
Ο Γουιλφρίδο έπαιξε στην ταινία του 1989 "Que viva el merengue y la lambada"
Δεκαετία του '90
Κέρδισε μια "Gaviota de Plata" (γλάρος του αργύρου) στο Παγκόσμιο φεστιβάλ τραγουδιού Βίνια ντελ Μαρ το 2005. Ήταν υποψήφιος για τα Βραβεία Γκράμι του 1991 στο Best Tropical Latin Performance για το άλμπουμ του Animation. Και το 1993 διακοσμήθηκε από το δομινικανό πρόεδρο Χοακίν Μπαλαγκέρ με το τάγμα του Χριστόφορου Κολόμβου στον βαθμό Ιππότης.
Για τη τηλενουβέλα Bellisima εκτέλεσε το τραγούδι "Amor Casual" ("περιστασιακή αγάπη") και εκτέλεσε επίσης το τραγούδι "Que Será" ("τι θα ήταν") για την ταινία του 1997 Out to Sea.
Το Ποτάμι
Το Ποτάμι ήταν ελληνικό πολιτικό κόμμα του κέντρου και της κεντροαριστεράς. Ιδρύθηκε το 2014 από τον δημοσιογράφο Σταύρο Θεοδωράκη. Τον Νοέμβριο του 2019 το κόμμα ανέστειλε τη λειτουργία του.
Ίδρυση
Η ίδρυσή του ανακοινώθηκε στις 26 Φεβρουαρίου 2014 από τον Σταύρο Θεοδωράκη, ο οποίος είναι γνωστός από τηλεοπτικές εκπομπές κοινωνικού και πολιτικού περιεχομένου στον τηλεοπτικό σταθμό Mega Channel. Ο Σταύρος Θεοδωράκης δεν είχε έκδηλη κομματική ταυτότητα αλλά στο απώτερο παρελθόν ανήκε στο χώρο της Κεντροαριστεράς και μέχρι το 1981 στο ΠΑ.ΣΟ.Κ., από το οποίο διεγράφη.
Σε συνέντευξη τύπου, ο Σταύρος Θεοδωράκης ανακοίνωσε τα ονόματα 30 προσωπικοτήτων που στηρίζουν τη νέα πολιτική κίνηση. Μεταξύ άλλων, τη στήριξη τους στο Ποτάμι δήλωσαν οι Νίκος Δήμου, Θοδωρής Γκόνης, Βάσω Κιντή, Γιώργος Μαυρωτάς, Νίκος Ξυδάκης, Νίκος Ορφανός, Ανδρέας Πετρουλάκης, Τάσος Τέλλογλου, Γεωργία Λινάρδου.
2014-2015
Το Ποτάμι κατήλθε για πρώτη φορά σε εκλογική διαδικασία στις ευρωεκλογές του 2014. Ο Σταύρος Θεοδωράκης δήλωσε ότι ο ίδιος δεν θα είναι υποψήφιος ευρωβουλευτής. Το κόμμα πέτυχε ποσοστό της τάξης του 6,60%, ποσοστό υψηλό για πρωτοεμφανιζόμενο κόμμα, και εξέλεξε δύο ευρωβουλευτές. Ύστερα από διαπραγματεύσεις, αποφασίστηκε οι δύο ευρωβουλευτές να ενταχθούν στην Προοδευτική Συμμαχία Σοσιαλιστών και Δημοκρατών. Ένα μήνα αργότερα, πραγματοποιήθηκε το 1ο Συνέδριο του Ποταμιού, στο Λαύριο. Στο Συνέδριο εξελέγη επικεφαλής ο Σταύρος Θεοδωράκης ενώ εξελέγησαν η Πανελλήνια Επιτροπή και η Συντονιστική Επιτροπή.
Την επομένη των εκλογών, ο επικεφαλής του Ποταμιού, Σταύρος Θεοδωράκης συναντήθηκε με τον νέο Πρωθυπουργό Αλέξη Τσίπρα, σε μία προσπάθεια του ΣΥ.ΡΙΖ.Α. να αυξήσει την κυβερνητική πλειοψηφία. Ωστόσο το κόμμα δε συμμετείχε στην κυβέρνηση, λόγω της συμμετοχής των Ανεξάρτητων Ελλήνων σε αυτήν.
Τον Ιούλιο του 2015, στο δημοψήφισμα που ανακοινώθηκε από τον πρωθυπουργό, το Ποτάμι τάχθηκε υπέρ του «ΝΑΙ».
Ένα μήνα αργότερα, προκηρύχθηκαν πρόωρες βουλευτικές εκλογές για τις 20 Σεπτεμβρίου. Εν όψει των εκλογών, η Δράση επιβεβαίωσε την στήριξή της στο Ποτάμι, ενώ συνεχίστηκε η συμπόρευση με τους Μεταρρυθμιστές του Σπύρου Λυκούδη. Τελικά, το Ποτάμι αναδείχθηκε έκτο κόμμα με ποσοστό 4,09%, εξέλεξε 11 βουλευτές, και αυτοτοποθετήθηκε στην αντιπολίτευση.
2015-2019
Τα χαμηλά ποσοστά που σημειώθηκαν στις εκλογές του Σεπτεμβρίου, προκάλεσαν εσωτερική κρίση στο Κίνημα, με κατηγορίες για ασαφή ιδεολογική ταυτότητα. Αυτή η εσωτερική κρίση προσανατολισμού, σε συνδυασμό με τη δημοσκοπική κατάρρευση του Ποταμιού, είχε ως αποτέλεσμα διαγραφές και ανεξαρτητοποιήσεις βουλευτών, από τους οποίους άλλοι προσχώρησαν στη Νέα Δημοκρατία και στο ΠΑ.ΣΟ.Κ. και άλλοι παρέμειναν ως ανεξάρτητοι.
Μέσα σε αυτό το κλίμα, τον Φεβρουάριο του 2016 διοργανώθηκε το 2ο Συνέδριο του Ποταμιού, στο Περιστέρι. Το παρών στο Συνέδριο έδωσαν ο πρόεδρος της Νέας Δημοκρατίας, Κυριάκος Μητσοτάκης, η πρόεδρος του ΠΑ.ΣΟ.Κ., Φώφη Γεννηματά, ο πρώην πρωθυπουργός Κώστας Σημίτης, ο επικεφαλής της Προοδευτικής Συμμαχίας Σοσιαλιστών και Δημοκρατών, Τζιάννι Πιττέλλα και ο πρόεδρος της Συμμαχίας Φιλελευθέρων και Δημοκρατών για την Ευρώπη, Γκι Φερχόφστατ.
Στο Συνέδριο εγκρίθηκε το νέο καταστατικό και εξελέγησαν τα μέλη της Μεγάλης Συνέλευσης των Αντιπροσώπων του κόμματος. Στις εκλογές για την ανάδειξη νέου επικεφαλής, υποψηφιότητες κατέθεσαν ο Σταύρος Θεοδωράκης και ο Παύλος Ελευθεριάδης, καθηγητής στο Πανεπιστήμιο της Οξφόρδης. Τελικώς, επικεφαλής του κόμματος, επανεξελέγη ο Σταύρος Θεοδωράκης.
Στις αρχές του καλοκαιριού του 2017, διεξήχθη το συνέδριο της Δημοκρατικής Συμπαράταξης, κατά το οποίο η προέδρος του ΠΑ.ΣΟ.Κ., Φώφη Γεννηματά εξήγγειλε τη διενέργεια εκλογών για την ανάδειξη του επικεφαλής του υπό ίδρυση νέου πολιτικού φορέα της Κεντροαριστεράς στην Ελλάδα, απευθύνοντας κάλεσμα και στο Ποτάμι. μικρογραφία|right|180px|Το λογότυπο του Ποταμιού (2014-2019) Στη 1 Σεπτεμβρίου, ο Σταύρος Θεοδωράκης ανακοίνωσε την υποψηφιότητά του για την την ηγεσία της κεντροαριστεράς, ωστόσο δεν εξελέγη, καθώς συγκέντρωσε 10,93% καταλαμβάνοντας την τέταρτη θέση μεταξύ εννέα υποψηφίων.
Έκτοτε, Το Ποτάμι συμμετείχε σε όλες τις διαδικασίες συγκρότησης του νέου φορέα της κεντροαριστεράς, που συγκροτήθηκε υπό τον τίτλο Κίνημα Αλλαγής. Την 1 Ιουλίου 2018, η Μεγάλη Συνέλευση των Αντιπροσώπων του Ποταμιού, ύστερα από σχετική εισήγηση του Σταύρου Θεοδωράκη, αποφάσισε την αποχώρηση του κόμματος από το Κίνημα Αλλαγής, λόγω εσωτερικών διαφωνιών, και την αυτόνομη πορεία του. Με την απόφαση αυτή διαφώνησε ο Παναγιώτης Καρκατσούλης ο οποίος δήλωσε ότι θα παραμείνει στο Κίνημα Αλλαγής, όπως επίσης και άλλα στελέχη. Την απόφαση να παραμείνει στον ενιαίο φορέα έλαβε και η Κίνηση «Μπροστά», η οποία αποχώρησε από Το Ποτάμι.
Τον Ιανουάριο του 2019, διαγράφτηκε ο βουλευτής Ηρακλείου Σπύρος Δανέλλης, επειδή έδωσε ψήφο εμπιστοσύνης στην κυβέρνηση Τσίπρα, ενώ ενόψει της κύρωσης από τη Βουλή των Ελλήνων της συμφωνίας για το Μακεδονικό ζήτημα ανεξαρτητοποιήθηκαν οι βουλευτές Β' Αθηνών Γιώργος Αμυράς και Γρηγόρης Ψαριανός, διαφωνώντας με τη θετική στάση του κόμματος. Αυτό το γεγονός είχε ως αποτέλεσμα τη διάλυση της Κοινοβουλευτικής Ομάδας, καθώς απώλεσε το ελάχιστο όριο των πέντε βουλευτών που απαιτούνται για τη διατήρησή της.
Στις 7 Μαΐου 2019, η κοινοβουλευτική ομάδα του Ποταμιού, επανασυστάθηκε με πέντε βουλευτές, έπειτα από την παραίτηση της βουλεύτριας της Νέας Δημοκρατίας, Κατερίνας Μάρκου, της οποίας η έδρα επιστράφηκε στο Ποτάμι (με το οποίο είχε εκλεγεί) και αντικαταστάθηκε από τον Νίκο Νυφούδη.
Στις ευρωεκλογές του 2019 δεν κατάφερε να εκλέξει κανένα ευρωβουλευτή, λαμβάνοντας 1,52%. Ο Σταύρος Θεοδωράκης εξέφρασε την πρόθεσή του να παραιτηθεί από την ηγεσία του κόμματος (υποδεικνύοντας ως διάδοχό του τον Γεώργιο Μαυρωτά), ενώ το κόμμα αποφάσισε να μην συμμετάσχει αυτόνομα στις εθνικές εκλογές του 2019. Μετά την νίκη της Νέας Δημοκρατίας στις εκλογές, ο Γιώργος Μαυρωτάς διορίστηκε Γενικός Γραμματέας Αθλητισμού στην κυβέρνηση Μητσοτάκη, παραιτούμενος ταυτόχρονα από τη θέση του αντιπροέδρου του κόμματος, παραίτηση η οποία έγινε αποδεκτή.
Το Νοέμβριο του ίδιου χρόνου η Μεγάλη Συνέλευση των Αντιπροσώπων υπερψήφισε την πρόταση του Πολιτικού Συμβουλίου για αναστολή της λειτουργίας του κόμματος.
Ιδεολογία
Σύμφωνα με τον Σταύρο Θεοδωράκη, το Ποτάμι δανειζόταν ιδέες από την αριστερά και από την φιλελεύθερη παράταξη. Βασικές θέσεις του κόμματος ήταν η αξιολόγηση και αξιοκρατία, η μείωση του αριθμού των μελών της Βουλής, η κατάργηση του νόμου περί ευθύνης υπουργών , η διακυβέρνηση της χώρας με κυβερνήσεις συνεργασίας, η αλλαγή του παραγωγικού μοντέλου με εστίαση στην ανάπτυξη της γεωργίας, της κτηνοτροφίας, των ιχθυοκαλλιεργειών, της ηλιακής ενέργειας και του τουρισμού.
Από τους βασικούς στόχους του Ποταμιού, σύμφωνα με δημοσιευμένα κείμενα, ήταν η ανάκτηση της αξιοπιστίας των θεσμών, η προώθηση μιας προοδευτικής κοινωνίας, η έμπρακτη στήριξη των αδύναμων, η δυναμική συμμετοχή στη Ευρώπη και η ουσιαστική βιώσιμη ανάπτυξη. Το Ποτάμι τασσόταν υπέρ της παραμονής της Ελλάδας στην Ευρωπαϊκή Ένωση και στο Ευρώ.
Ιδεολογικά το Ποτάμι είχε χαρακτηριστεί από τον τύπο και τα άλλα πολιτικά κόμματα από σοσιαλδημοκρατικό και σοσιαλφιλελεύθερο έως φιλελεύθερο και νεοφιλελεύθερο αλλά και ως κόμμα με ασαφές πολιτικό στίγμα.
Εξωτερικοί σύνδεμοι
Κατηγορία:Κοσμικισμός στην Ελλάδα
Διόδωρος Ζωνάς
Ο Διόδωρος Ζωνάς (ή Διόδωρος ο Σάρδιος ή Ζωνάς ο Σαρδιανός όπως εμφανίζεται στην Παλατινή Ανθολογία) υπήρξε επιφανής ρήτορας από τις Σάρδεις την εποχή των Μιθριδατικών πολέμων (84-64).
Βιογραφία
Κατηγορήθηκε ότι παρακίνησε τις πόλεις της Ασίας ν' αποστατήσουν από την εξουσία του Μιθριδάτη ΣΤ' αλλά κατόρθωσε ν' ανασκευάσει την κατηγορία. Στην Παλατινή Ανθολογία σώζονται επιγράμματά του και υπό τα ονόματα Διόδωρος ο Σάρδιος και Ζωνάς ο Σαρδιανός. Υπάρχει στην Παλατινή Ανθολογία και άλλος Διόδωρος Ζωνάς, συγγενής του, τον οποίον ο Στράβων αναφέρει ως νεώτερον. Και για να ολοκληρωθεί η σύγχυση εμφανίζονται στην ΠΑ κι ένας Διόδωρος ο Γραμματικός, ο Διόδωρος ο Ταρσεύς καθώς και Ζωνάς και Διόδωρος χωρίς ειδικότερο προσδιορισμό.
Πηγές
Κατηγορία:Παλατινή Ανθολογία Κατηγορία:Ανθολογία του Πλανούδη
NGC 520
Το NGC 520 είναι ζεύγος συγκρουόμενων γαλαξιών το οποίο απέχει περίπου 100 εκατομμύρια έτη φωτός από το ηλιακό σύστημα και βρίσκεται στον αστερισμό Ιχθύων. Το ανακάλυψε ο αστρονόμος Ουίλιαμ Χέρσελ στις 13 Δεκεμβρίου 1784.
Εξωτερικοί σύνδεσμοι
0520 05193 00966 Κατηγορία:Ιχθύες (αστερισμός)
Φατίχ
right|thumb|250px|Χάρτης της Κωνσταντινούπολης και θέση του δήμου Φατίχ Φατίχ (τουρκ. Fatih) ονομάζεται μεγάλος δήμος της Κωνσταντινούπολης. Βρίσκεται στο κέντρο της πόλης, επί της ευρωπαϊκής πλευράς, και διακρίνεται για τον συντηρητικό και θρησκευτικό χαρακτήρα του, καθώς και για ιστορικά μνημεία που χτίστηκαν εκεί, όπως το Φατίχ Τζαμί, στη θέση του παλαιότερου ναού των Αγίων Αποστόλων, η Μονή του Ουάλεντος και το τζαμί Κοτζά Μουσταφά Πασά. Το όνομά του, που στα τουρκικά δηλώνει τον κατακτητή, προέρχεται από τον σουλτάνο Μωάμεθ Β' τον Πορθητή που είναι γνωστός και ως Μεχμέτ Φατίχ. Εντός των ορίων του βρίσκονται ορισμένες γνωστές συνοικίες, όπως το Φανάρι, έδρα του Οικουμενικού Πατριαρχείου, και το Μπαλάτ, άλλοτε γνωστό ως η εβραϊκή συνοικία της πόλης.
Εξωτερικοί σύνδεσμοι
Κατηγορία:Φατίχ Κατηγορία:Προάστια της Κωνσταντινούπολης
Εγκλήματα (τηλεοπτική σειρά)
Εγκλήματα είναι ο τίτλος ελληνικής τηλεοπτικής μαύρης κωμωδίας που προβλήθηκε από τον ANT1 τις τηλεοπτικές σεζόν 1998–2000, σημειώνοντας τεράστια επιτυχία. Τη συγγραφή του σεναρίου ανέλαβε ο Λευτέρης Παπαπέτρου και τη σκηνοθεσία οι Αντώνης Τέμπος και Αντώνης Αγγελόπουλος. Παραγωγός της σειράς ήταν αρχικά ο Νίκος Βεργέτης, ο οποίος αποχώρησε στο πρώτο μισό της σεζόν (13ο επεισόδιο) και στην συνέχεια ανέλαβε τη παραγωγή η Ena Productions, θυγατρική του σταθμού. Οι πρωταγωνιστές της σειράς είναι οι Μαρία Καβογιάννη, Κώστας Κόκλας, Καίτη Κωνσταντίνου, Χρήστος Χατζηπαναγιώτης, Υρώ Μανέ, Σταύρος Νικολαΐδης, Αθηνόδωρος Προύσαλης, Σούλα Αθανασιάδου και Βασίλης Χαραλαμπόπουλος. Τη Παρασκευή 31 Δεκεμβρίου 1999 στις 21:00 προβλήθηκε και μία εορταστική τηλεταινία 75 λεπτών.
Γυρίσματα
Η ιδέα για τη σειρά προήλθε από τους Καβογιάννη, Κόκλα, Κωνσταντίνου, Χατζηπαναγιώτη και Μανέ οι οποίοι τη σεζόν 1997-98 συμμετείχαν στη θεατρική παράσταση, Αναμείνατε Στο Ακουστικό Σας. Πλησίασαν τον Λευτέρη Παπαπέτρου και του ζήτησαν να δημιουργήσει μια σειρά για τη τηλεόραση που θα τους περιλάμβανε όλους τους.
Κι ενώ τα πρώτα σενάρια ήταν έτοιμα, τα γυρίσματα ξεκίνησαν την άνοιξη του 1998 ετοιμάζοντας τον πιλότο της σειράς (τα 4 πρώτα επεισόδια) με παραγωγό τον Νίκο Βεργέτη, ο οποίος ήταν ο πρώτος και ο μόνος που πίστεψε σε αυτό το εγχείρημα. Για εβδομάδες, οι ιθύνοντες των καναλιών -κυρίως του Mega και του ΑΝΤ1- απέρριπταν κατηγορηματικά τη σειρά διότι τη θεώρησαν πολύ προχωρημένη για τα ελληνικά δεδομένα. Οι συντελεστές πέρασαν σαράντα κύματα έως ότου ενταχθεί τελικά στο πρόγραμμα του ΑΝΤ1 με αρωγό τον τότε διευθυντή προγράμματος του σταθμού, Γιάννη Λάτσιο. Και ενώ τα γυρίσματα άρχισαν ξανά το φθινόπωρο του 1998, με εμφανείς αλλαγές στα σκηνικά, οι "χαμηλές πτήσεις" των πρώτων επεισοδίων στα τηλεβαρόμετρα της σεζόν έφεραν τη δεύτερη διακοπή των γυρισμάτων στα μέσα Οκτωβρίου, με τη σειρά να μένει μετέωρη αφού ήταν έτοιμη να κοπεί οριστικά. Και ενώ τον πρώτο μήνα τα επεισόδια κυμαίνονταν γύρω στο 5%, εκτοξεύτηκαν ξαφνικά σχεδόν στο 30 με 40% κατακτώντας κάθε εβδομάδα θέση στα τοπ τηλεοπτικά προγράμματα μέχρι την ολοκλήρωση της. Στα μέσα του πρώτου κύκλου αποχώρησε και ο σκηνοθέτης, Αντώνης Τέμπος, ο οποίος γύριζε ταυτόχρονα άλλες δύο καθημερινές σειρές του Mega και το Και Οι Παντρεμένοι Έχουν Ψυχή του ΑΝΤ1, αφήνοντας στο τιμόνι για 3-4 επεισόδια τον Κώστα Κιμούλη και τη Μαρίνα Λεοντάρη. Από το 17ο επεισόδιο μέχρι το τέλος σκηνοθέτης ήταν ο Αντώνης Αγγελόπουλος, ο οποίος μόλις είχε αποχωρήσει από τη τηλεσκηνοθεσία των Δυο Ξένων, καθιστώντας τα Εγκλήματα τη πρώτη του σκηνοθετική δουλειά.
Η μουσική της σειράς προέρχεται σχεδόν αποκλειστικά από τη μουσική της τότε εποχής, αλλά και την εποχή του ελληνικού νέου κύματος, ενώ το τραγούδι των τίτλων είναι το "Little Child" του αγγλικού συγκροτήματος, Beatles.
Επανακυκλοφορία
Λόγω της τεράστιας θεαματικότητας που σημείωσε, η σειρά έχει προβληθεί αμέτρητες φορές σε επανάληψη μετά την ολοκλήρωση της. Από τις 18 Σεπτεμβρίου μέχρι τις 27 Νοεμβρίου του 2009, ο πρώτος κύκλος της σειράς κυκλοφόρησε σε μορφή DVD (συνολικά 32 επεισόδια σε 11 DVD), μαζί με το περιοδικό Τηλέραμα.
Στις 9 Απριλίου και 10 Μαρτίου του 2016, ο ΑΝΤ1 πρόβαλε δύο επεισόδια της εκπομπής Flashback, αφιερωμένο στα Εγκλήματα. Οι συντελεστές της μοιράστηκαν αμέτρητες άγνωστες στιγμές και ιστορίες της πορείας της, καθώς και το ότι είναι το πρώτο ελληνικό σίριαλ που ανήκει στη μαύρη κωμωδία.
Εξωτερικοί σύνδεσμοι
Κατηγορία:Τηλεοπτικές σειρές ΑΝΤ1 Κατηγορία:Μαύρη κωμωδία (τηλεοπτικές σειρές)
Look What You Made Me Do
Το  Look What You Made Me Do   (ελλ. Κοίτα Τι Με Έκανες Να Κάνω) είναι ένα τραγούδι από τηνν Αμερικανίδα τραγουδίστρια Τέιλορ Σουίφτ. Κυκλοφόρησε στις 24 Αυγούστου 2017, από την Big Machine Records ως πρώτο single από το έκτο άλμπουμ της Reputation. Το τραγούδι είναι από είδος μουσικής κυρίως Ποπ με στοιχεία ηλέκτρο, ενώ η Τέιλορ, που το έγραψε με τον παραγωγό της Τζακ Αντόνοφ, αναφέρει σε στίχους διάφορα θέματα τα οποία συνέθεσαν την φήμη της (εξ ου και το όνομα του άλμπουμ).
Παραπομπές
Κατηγορία:Τραγούδια του 2017 Κατηγορία:Singles του 2017 Κατηγορία:Νούμερο 1 singles στα Billboard Hot 100 Κατηγορία:Τραγούδια της Τέιλορ Σουίφτ
Γιε Λουίν
Ο Γιε Λουίν είναι ο δήμαρχος της δεύτερης μεγαλύτερης πόλης της Μιανμάρ, της Μανταλέι. Διορίστηκε δήμαρχος και πρόεδρος της επιτροπής ανάπτυξης της πόλης στις 5 Απριλίου 2016. Ο Λουίν στο παρελθόν ήταν επίτιμος καθηγητής στο Πανεπιστήμιο της Ιατρικής του Μανταλέι.
Το Μάιο του 2016, δημιούργησε δημόσια διαμάχη γύρω από την αναβάθμιση ενός δρόμου στο Μανταλέι στον οποίο κοντά έχει μια ιδιωτική κλινική.
Παραπομπές
Κατηγορία:Βιρμανοί πολιτικοί
Γεώργιος Πριόβολος
Ο Γεώργιος Πριόβολος (γεννήθηκε την 26ην Αυγούστου 1912 στην Καλοσκοπή Φωκίδας) ήταν πυγμάχος, πρωταθλητής Ελλάδας.
Τον Σεπτέμβριο 1928 ήρθε στην Ελλάδα ο διάσημος πρωτοπαλαιστής Τζιμ Λόντος, Έλληνας από την Αμερική, πρώην παγκόσμιος πρωταθλητής πάλης. Ο μικρός Γιωργάκης πήγε στο Παναθηναϊκό Στάδιο και παρακολούθησε αυτόν τον αγώνα με μεγάλο θαυμασμό, με δέος, υπήρχε μέσα του ο φιλοαθλητισμός αλλά τώρα εδώ βαθιά μέσα στην ψυχή του άναψε η φλόγα του αθλητισμού η οποία τον πέρασε στο μονοπάτι της πυγμαχίας (δεν ακολούθησε το αγώνισμα της Πάλης -γράφει ο ίδιος στις σημειώσεις του- γιατί τότε ήταν άγνωστο στην Ελλάδα), στην Ελλάδα του αθλητισμού όπου γεννήθηκε το αγώνισμα αυτό.
Στις 25 Αυγούστου 1929 γράφτηκε στην Πυγμαχική σχολή του Αγαθοκλή Μπάρκα στο κέντρο της Αθήνας, σε ένα υπόγειο της Ασκληπιού, υπό την επίβλεψη του προπονητού Κρυσταλίδη (πρώην πρωτοπυγμάχου). Σε αυτή τη σχολή πήγαινε για μάθημα και προπόνηση συνήθως αργά το βράδυ μετά την δουλειά και εκεί πήγαιναν επίσης για προπόνηση πολλοί και μεγάλοι Έλληνες πυγμάχοι όπως: ο Τζανετόπουλος, ο Βάσσης, ο ΣΕεαρφίδηςο Αγιαννόπουλος, ο Κρητσιδήμας, ο Κόντος, ο Μηλιαράκης και άλλοι. Την εποχή εκείνη είχε βάρος 50 κιλά και ανήκε στην κατηγορία της μύγας, αργότερα δυνάμωσε και πέρασε στην κατηγορία των ελαφρών και των ημιμέσων βαρών.
Στις 5 Δεκεμβρίου 1930 πήγε στο θέατρο Αλάμπρα να παρακολουθήσει τον πυγμαχικό αγώνα του Έλληνα πρωτοπυγμάχου ΜΗΛΙΑΡΑΚΗ με τον τρομερό Αμερικανό Ταμ Μούρ (πρώην πρωτοπυγμάχος του κόσμου) αλλά ο Μηλιαράκης δεν πήγε στον αγώνα γιατί την προηγούμενη τον είχε χτυπήσει ένα ταξί στον Πειραιά και πρότειναν στον νεαρό πυγμάχο να αντικαταστήσει τον Μηλιαράκη –ο οποίος ήταν πρωταθλητής της Ελλάδας. Έτσι ο Γιωργάκης δέχτηκε να έρθει αντίπαλος με τον Βετεράνο Αμερικανό εντελώς απροετοίμαστος με τους ίδιους όρους του πρωταθλήματος και χωρίς αμοιβή. Στον δύσκολο και άνισο αγώνα ο νεαρός πυγμάχος Γιωργάκης ανεδείχθη ισόπαλος του τρομερού βετεράνου Ταμ Μούρ. Σε αυτό εδώ το σημείο εμφανίστηκε ο Νάσος Παπακωνσταντίνου φοιτητής της νομικής σχολής τότε –γιος δημάρχου από την Αμαλιάδα και ανέλαβε τον Γιωργάκη υπό τη διεύθυνση και την προστασία του. Έτσι άρχισαν και οι δύο μαζί να εργάζονται σκληρά για την απόκτηση του τίτλου στο πρωτάθλημα Ελλάδος ελαφρών βαρών.
Στις 31 Ιανουαρίου 1932 νίκησε τον πρωταθλητή Π. Σεραφείδη και κέρδισε τον τίτλο «Πρωταθλητής Αθηνών», τον ίδιο χρόνο στο Παναθηναϊκό στάδιο ενώπιον 50.000 θεατών ανακηρύσσεται παμψηφεί νικητής και Πρωταθλητής Ελλάδος σε αγώνα με τον Μηλιαράκη. Σε αυτόν τον ίδιο χρόνο πήγε στην Αλεξάνδρεια της Αιγύπτου και τον Δεκέμβριο πήγε στην Κωνσταντινούπολη. Το 1934 παρουσιάσθηκε κληρωτός στρατιώτης στη Λαμία και από εκεί πήγε στη Μακεδονία έως τον Αύγουστο του 1935. Τον Νοέμβριο του 1935 πήγε στο Παρίσι και έμεινε δύο χρόνια και από εκεί πήγε στη Μασσαλία και έμεινε έως το τέλος του 1937 όπου και γύρισε στην Ελλάδα. Το 1938 πήγε στο Κάιρο της Αιγύπτου όπου έμεινε δύο μήνες. Το 1940 ήταν έτοιμος για την Αμερική αλλά εξεράγει ο πόλεμος και έμεινε στην Ελλάδα.
Συνολικά έδωσε 170 αγώνες (ματς) από τους οποίους έχασε τους 10 και ήρθε σε 20 ισόπαλος. Ήρθε αντίπαλος και νίκησε διεθνής φήμης πυγμάχους στην Αλεξάνδρεια και στο Κάιρο της Αιγύπτου, στην Κωνσταντινούπολη, στο Παρίσι, τη Μασσαλία, την Ισπανία, τη Γερμανία, την Ολλανδία κ.α.
Από την αρχή της πυγμαχικής του ζωής έγραφε σε διάφορες εφημερίδες, αθλητικά φύλλα της εποχής για τα πυγμαχικά θέματα, ερασιτεχνικά στην αρχή και συστηματικά αργότερα που σταμάτησε τους αγώνες του αφού γνώριζε πλέον όλη την τέχνη του μποξ, τόσο από την Ελλάδα, όσο και από το εξωτερικό και κυρίως τη Γαλλία.
Στις 20 Ιουλίου 1940 επιστρατεύτηκε και ακολούθησε η παραμονή του στο Αλβανικό μέτωπο (Ελληνοϊταλικός πόλεμος (1940-1941)) μέχρι τις 17 Απριλίου 1941, όπου πήγε στην Αθήνα -όπου και έμενε και πριν την επιστράτευση του, αλλά λόγω της κατοχής η ζωή ήταν πολύ δύσκολη και αναγκάστηκε να επιστρέψει στο χωριό.
Τον Σεπτέμβριο του 1942 τον έπιασαν οι Ιταλοί όμηρο μαζί με τους 175 χωριανούς και τους πήγανε στο στρατόπεδο της Θήβας γιατί το χωριό εθεωρείτο ως Ανταρτοφωλιά, εκεί κατηγορήθηκε από χωριανό μας … ότι ήταν τροφοδότης των Ανταρτών και πήγε φυλακή στην απομόνωση ως τις 9 Δεκεμβρίου, αφού έφαγε πάρα πολύ ξύλο από τους «βρωμοιταλούς» όπως σημειώνει ο ίδιος στο προσωπικό του ημερολόγιο. Στο μεταξύ πέθανε ο αδελφός του Δημήτριος και παρέλαβε το καφενείο το οποίο λειτουργούσε με οικογενειακή παράδοση από τους παππούδες Πριοβολαίους. Τον Σεπτέμβριο του 1946 διορίστηκε Γραμματέας στην κοινότητα του χωριού (τότε κοινοτικός υπάλληλος) παράλληλα με το καφενείο, δουλειές που διατήρησε μέχρι που πέθανε. Παντρεύτηκε την Ευθυμία, κόρη του Προέδρου Κων/νου Αυγερινού και απέκτησαν τον Ευθύμιο, τον Κωνσταντίνο, τη Μαρία και τον Παναγιώτη.
Πέθανε στην Αθήνα στις 30 Ιανουαρίου 1967.
Παραπομπές
Κατηγορία:Έλληνες πυγμάχοι
Μη ντετερμινιστικό πεπερασμένο αυτόματο
Στη θεωρία υπολογισμού, το μη ντετερμινιστικό πεπερασμένο αυτόματο (nondeterministic finite-state automaton (NFA) ) είναι ένα πεπερασμένο αυτόματο που από μία κατάσταση, διαβάζοντας ένα σύμβολο εισόδου, μπορεί να μεταβεί σε μία ή και παραπάνω καταστάσεις, σε αντίθεση με το ντετερμινιστικό πεπερασμένο αυτόματο (DFA) που μπορεί να μεταβεί σε μία μόνο κατάσταση. Τα αυτόματα αυτά είναι πεπερασμένα, επειδή ο αριθμός των καταστάσεών τους είναι πεπερασμένος.
Τα μη ντετερμιστικά πεπερασμένα αυτόματα μπορούν να αναγνωρίσουν μόνο κανονικές γλώσσες, όπως και τα ντετερμινιστικά πεπερασμένα αυτόματα. Μάλιστα, για κάθε μη ντετερμινιστικό πεπερασμένο αυτόματο που αναγνωρίζει μια γλώσσα, υπάρχει ένα ισοδύναμο ντετερμινιστικό που αναγνωρίζει την ίδια γλώσσα.
Τα μη ντετερμιστικά πεπερασμένα αυτόματα εισήχθησαν το 1959 από τους Μάικλ Ο. Ράμπιν και Ντέινα Σκοτ.
Ορισμός
Ένα μη ντετερμινιστικό πεπερασμένο αυτόματο είναι μια πεντάδα (Q, Σ, δ, q0, F) που αποτελείται από
Πεπερασμένο σύνολο καταστάσεων
Πρόκειται για ένα σύνολο πεπερασμένων στον αριθμό καταστάσεων. Μία κατάσταση ενός μη ντετερμινιστικού πεπερασμένου αυτόματου οδηγεί σε ένα υποσύνολο καταστάσεων (το οποίο μπορεί να είναι και το κενό) από το σύνολο αυτό, ανάλογα με το σύμβολο εισόδου στο αυτόματο. Οι καταστάσεις διακρίνονται σε τελικές και μη τελικές. Τέλος, η αρχική κατάσταση q0 είναι αυτή στην οποία βρίσκεται το αυτόματο αρχικά, δηλαδή πριν διαβάσει οποιαδήποτε είσοδο.
Αλφάβητο εισόδου
Είναι ένα σύνολο, Σ, από σύμβολα τα οποία διαβάζει το αυτόματο. Μέσω του συμβόλου που διαβάζει κάθε φορά και σύμφωνα με την συνάρτηση μετάβασης, δ, το αυτόματο κινείται μεταξύ των καταστάσεών του. Αν καταλήξει σε τουλάχιστον μία τελική κατάσταση, δηλαδή σε ένα υποσύνολο καταστάσεων που περιέχει τουλάχιστον μία τελική κατάσταση, τότε η ακολουθία των συμβόλων που διαβάστηκε από το αυτόματο γίνεται αποδεκτή.
Συνάρτηση μετάβασης
Η συνάρτηση μετάβασης είναι μια συνάρτηση με παραμέτρους μία κατάσταση και ένα σύμβολο εισόδου. Το πεδίο τιμών της είναι το δυναμοσύνολο του συνόλου, Q, των καταστάσεων, δηλαδή όλα τα δυνατά υποσύνολα του Q. Με άλλα λόγια, το αυτόματο, μπορεί από μία κατάσταση και με είσοδο ένα σύμβολο να μεταβεί σε παραπάνω από μία καταστάσεις. Μέσω της συνάρτησης μετάβασης καθορίζεται το πώς κινείται το αυτόματο σε κάθε περίπτωση, δηλαδή από κάθε κατάσταση με οποιοδήποτε σύμβολο από το αλφάβητο.
Η συνάρτηση μετάβασης μπορεί να επεκταθεί από τη στη, η οποία δέχεται ένα ζεύγος κατάστασης και συμβολοσειράς (αντί ενός συμβόλου μόνο) και το πεδίο τιμών της είναι πάλι το δυναμοσύνολο του Q. Δηλαδή, δεδομένης μιας αλφαβήτου Σ και ενός πεπερασμένου συνόλου καταστάσεων Q, αν  και , τότε η παράσταση  σημαίνει ότι αν το αυτόματο βρίσκεται στην κατάσταση q1 και στη είσοδο διαβάσει τη συμβολοσειρά ab, τότε θα βρεθεί στην κατάσταση q2. Ένας πιο αυστηρός αναδρομικός ορισμός είναι ο παρακάτω:
Αυτή η νέα συνάρτηση μπορεί να επεκταθεί στην
Η συνάρτηση αυτή, δέχεται ένα οποιοδήποτε υποσύνολο καταστάσεων από το Q και μια οποιαδήποτε συμβολοσειρά από το Σ*. Αυτή η επεκτεταμένη συνάρτηση μετάβασης δείχνει σε ποιες καταστάσεις θα καταλήξει το αυτόματο αν ξεκινήσει από κάποιες και διαβάσει μια ακολουθία συμβόλων. Μια τέτοια συνάρτηση μετάβασης βοηθάει στην κατανόηση των μη ντετερμινιστικών πεπερασμένων αυτόματων, αφού αυτά κινούνται όχι από κατάσταση σε κατάσταση, αλλά από πολλές καταστάσεις σε πολλές καταστάσεις. Έτσι, αντί να εφαρμόζουμε την δ για κάθε κατάσταση ξεχωριστά, εφαρμόζουμε την για όλες τις καταστάσεις του υποσυνόλου μαζί.
Σύνολο τελικών καταστάσεων
Το σύνολο των τελικών καταστάσεων είναι ένα υποσύνολο του Q με την ιδιότητα αν καταλήξει σε τουλάχιστον μία τέτοια κατάσταση, η είσοδος να γίνεται αποδεκτή από το αυτόματο. Διαφορετικά, δηλαδή, αν το αυτόματο δεν καταλήξει σε καμία τελική κατάσταση, τότε η είσοδος απορρίπτεται.
Λειτουργία
Το μη ντετερμινιστικό αυτόματο λειτουργεί όπως και το αντίστοιχο ντετερμινιστικό με την διαφορά ότι αντί να μεταβαίνει από μία κατάσταση σε μόνο μία άλλη, μπορεί να μεταβεί και σε περισσότερες από μία καταστάσεις.
Έτσι, ξεκινώντας από την αρχική κατάσταση, q0 και διαβάζοντας σύμβολα, δεν δημιουργείται μία διαδρομή από κατάσταση σε κατάσταση, αλλά πολλές. Αν μία από αυτές τις διαδρομές καταλήγει σε τελική κατάσταση, η ακολουθία των συμβόλων που διαβάστηκε από το αυτόματο ώστε να καταλήξει εκεί, γίνεται αποδεκτή.
Παράδειγμα
left|frameΤο αυτόματο του σχήματος αριστερά είναι ένα μη ντεντερμινιστικό πεπερασμένο αυτόματο. Είναι πεπερασμένο, από τη στιγμή που έχει πεπερασμένο αριθμό καταστάσεων (συγκεκριμένα, έχει τρεις καταστάσεις) και είναι μη ντετερμινιστικό από τη στιγμή που τουλάχιστον από μία κατάσταση μπορεί με ένα σύμβολο να μεταβεί σε παραπάνω από μία καταστάσεις. Συγκεκριμένα, από την αρχική κατάσταση Α και με σύμβολο "1" το αυτόματο μεταβαίνει στις καταστάσεις Β και C.
Το σύνολο Q των καταστάσεών του είναι το {Α,Β,C}. Το αλφάβητο εισόδου είναι το σύνολο Σ={0,1}. Η αρχική κατάσταση είναι η q0=A. Το σύνολο των τελικών καταστάσεων είναι το F={C} και η συνάρτηση μετάβασης περιγράφεται από τις παρακάτω παραστάσεις:
Ο αντίστοιχος πίνακας για την περιγραφή της συνάρτησης μετάβασης είναι ο παρακάτω.
Έστω, τώρα, ότι θέλουμε να δούμε αν το συγκεκριμένο αυτόματο αναγνωρίζει τη συμβολοσειρά "1010". Το αυτόματο, πριν διαβαστεί το πρώτο σύμβολο της συμβολοσειράς, βρίσκεται στην αρχική κατάσταση Α. Διαβάζοντας το πρώτο σύμβολο της εισόδου, το "1", μεταβαίνει στις καταστάσεις Β και C, αφού δ(A,1)={B,C}. Βρίσκεται, δηλαδή, και στις δύο καταστάσεις. Διαβάζει το δεύτερο σύμβολο της εισόδου, το "0", και από την Β (στην οποία βρισκόταν πριν) πάει στην A ενώ από C (στην οποία βρισκόταν πριν) πάει στην Β, δηλαδή. Επομένως, μεταβαίνει στις καταστάσεις Α και Β. Στο επόμενο βήμα, διαβάζοντας το επόμενο σύμβολο, το "1", επειδή μεταβαίνει στις A,Β,C, σε όλες τις καταστάσεις του. Διαβάζει το τελευταίο σύμβολο "0" και από την Α, δεν πάει πουθενά ή πάει στο κενό (προσοχή, αυτό δεν σημαίνει ότι παραμένει στην ίδια κατάσταση), από την Β μεταβαίνει στην Α και από την C μεταβαίνει στην Β. Επομένως, το αυτόματο από τις καταστάσεις Α, Β και C με είσοδο το "0" κατέληξε στις καταστάσεις Α και Β. Καμία από αυτές δεν είναι τελική, επομένως, η συμβολοσειρά "1010" απορρίπτεται από το αυτόματο.
Βιβλιογραφία
Κατηγορία:Επεξεργασία φυσικής γλώσσας Κατηγορία:Θεωρία υπολογισμού Κατηγορία:Μοντέλα υπολογισμού
Κρέας αλόγου
μικρογραφία|δεξιά|Ωμό κρέας αλόγου κομμένο σε φέτες, σερβίρεται στην [[Τογουάντα της Ιαπωνίας με το όνομα Μπασάσι (Basashi).]] Κρέας αλόγου ονομάζεται μαγειρικός όρος που χρησιμοποιείται για να περιγράψει το κρέας που έχει κοπεί από ένα άλογο. Πρόκειται για ένα πολύ σημαντικό είδος κρέατος σε λίγες χώρες, κυρίως στην Τόνγκα και την Κεντρική Ασία, και μεγίστης σημασίας παραδοσιακό τρόφιμο πολλών άλλων περιοχών, από την Ευρώπη και τη Νότια Αμερική ως την Ασία. Καταναλώνονται περίπου 4,7 εκατομμύρια άλογα το χρόνο. Άγρια άλογα κυνηγούνταν ως πηγή πρωτεΐνης από την πρώιμη ύπαρξη της ανθρωπότητας. Το κρέας αλόγου είναι ελαφρώς γλυκό, τρυφερό και χαμηλό σε λιπαρά.
Ευρώπη
μικρογραφία|δεξιά|Φιλέτο αλόγου σερβιρισμένο σε εστιατόριο στην Οκλαχόμα της [[Φινλανδίας.]] Από το 2013, κρέας και ίχνη DNA αλόγου βρέθηκαν σε κάποια προϊόντα κρέατος διεθνών αλυσίδων καταστημάτων τροφίμων και εμπορίας επίπλων, όπου το άλογο δεν αναφερόταν στις ταμπέλες συστατικών των προϊόντων, πράγμα το οποίο ξέσπασε το σκάνδαλο νοθείας κρέατος αλόγου στην Ευρώπη.